ડિફેન્સ ઓફિસરના જણાવ્યા પ્રમાણે એમ્યુનેશન ડેપોમાં એક શેડમાં આગ લાગી હતી. જ્યાંથી આગ શરૂ થઈ હતી તે સ્થળે બુઝાવી દેવામાં આવી હતી. અધિકારીઓએ જોકે અન્ય કેટલાક સ્થળોએ આગ લાગવાની અને ધડાકા થવાની શક્યતાને નકારી કાઢી નથી. પુલગાંવમાં સેન્ટ્રલ એમ્યુનેશન ડેપો દેશનો સૌથી મોટો શસ્ત્રો અને દારૂગોળાનો ભંડાર છે. આગને કારણે શસ્ત્રો અને દારૂગોળામાં વિસ્ફોટ થવાથી આગે ભયાનક સ્વરૂપ ધારણ કર્યું હતું.